วรรณปันผลกองอสังหา160ล.
ลจ.วรรณ ปันผล 5 กองทุนอสังหาฯ รวม 160 ล้านบาท &#8220;กรุงไทย&#8221;
24 ส.ค. 2554

ลจ.วรรณ ปันผล 5 กองทุนอสังหาฯ รวม 160 ล้านบาท “กรุงไทย” 
จ่าย 3 กอง พร้อมส่งตราสารหนี้นอกขาย 11 เดือน ชู 3.75% 
นางพรรณสุภา เสสะเวช ผู้ช่วยกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ กล่าวว่า บลจ.วรรณจะจ่ายเงินปันผลกองทุนรวมอสังหาริมทรัพย์จำนวน 5 กองทุน เป็นเงินกว่า 160 ล้านบาท ในวันที่ 15 ก.ย. 2554 โดยกำหนดวันปิดสมุดทะเบียนพักการโอนหน่วยลงทุนของทั้ง 5 กองทุน เพื่อสิทธิในการรับเงินปันผลในวันที่ 31 ส.ค. 2554 
กองทุนรวมอสังหาริมทรัพย์มิลเลียนแนร์ (MIPF) จ่ายเงินปันผล 0.46 บาทต่อหน่วย จากผลดำเนินงานวันที่ 1 ม.ค.-30 มิ.ย. 2554 และกองทุนรวมอสังหาริมทรัพย์พร็อพเพอร์ตี้ เพอร์เฟค (PFFUND) จ่าย 0.415 บาทต่อหน่วย 
กองทุนรวมอสังหาริมทรัพย์บางกอก (BKKCP) จ่ายเงินปันผลจากผลดำเนินงานวันที่ 1 เม.ย.-30 มิ.ย. 2554 หน่วยลงทุนละ 0.165 บาท และกองทุนรวมอสังหาริมทรัพย์ไทยอินดัสเตรียล 1 (TIF1) หน่วยลงทุนละ 0.20 บาท ส่วนกองทุนรวมอสังหาริมทรัพย์ทรีนีตี้ (TNPF) จ่าย 0.265 บาทต่อหน่วย จากผลดำเนินงานวันที่ 24 ก.พ.-30 มิ.ย. 2554
ด้านนายสมชัย บุญนำศิริ กรรมการผู้จัดการ บลจ.กรุงไทย เปิดเผยว่า บริษัทบรษบรกำหนดปิดสมุดทะเบียนเพื่อสิทธิรับเงินปันผลในวันที่ 31 ส.ค.นี้ ของกองทุนรวมอสังหาริมทรัพย์ไทยคอมเมอร์เชียลอินเวสเม้นต์ (TCIF) ที่จะจ่ายเงินปันผลจากผลดำเนินวันที่ 1 ม.ค.-30 มิ.ย. 2554 หน่วยลงทุนละ 0.225 บาท กองทุนรวมอสังหาริมทรัพย์และสิทธิการเช่าดุสิตธานี (DTCPF) หน่วยลงทุนละ 0.367 บาท กองทุนรวมสิทธิการเช่าอสังหาริมทรัพย์ ตลาดไท (TTLPF) จ่ายหน่วยลงทุนละ 0.35 บาท จากผลดำเนินงานไตรมาส 2
นอกจากนี้ บริษัทเปิดขายกองทุนเปิดกรุงไทยธนทรัพย์ บี 16 อายุโครงการ 11 เดือน ผลตอบแทน 3.75% ต่อปี ลงทุนพันธบัตรเกาหลีและฝากเงินสกุลหยวน